**CONVENIO MARCO DE COLABORACIÓN ENTRE A UNIVERSIDADE DE VIGO E**

Vigo, na data da última sinatura electrónica

REÚNENSE

Dunha parte, don Manuel Joaquín Reigosa Roger, Reitor Magnífico da Universidade de Vigo, nomeado segundo o Decreto da comunidade autónoma de Galicia 110/2022, do 9 de xuño, publicado no *Diario Oficial de Galicia* (DOG) núm. 117, do 20 de xuño de 2022, de acordo coas competencias que lle outorga o artigo 50 da Lei orgánica 2/2023, do 22 de marzo, do sistema universitario e o artigo 29 dos Estatutos da Universidade de Vigo, aprobados polo Decreto 13/2019, do 24 de xaneiro, e publicados no DOG núm. 38, do 22 de febreiro de 2019, con enderezo no edificio Exeria, campus universitario, 36310 Vigo.

E doutra,

Ambas as partes recoñecen entre si capacidade xurídica suficiente e poder bastante para obrigarse neste convenio e, para tal efecto,

EXPOÑEN

1 Que ambas as entidades consideran de interese común promover a cooperación e a colaboración para o desenvolvemento científico e tecnolóxico, procurando unha aplicación práctica do coñecemento en proveito da socieda­de.

2 Que é desexo das dúas institucións subscribir un convenio marco de colaboración que instrumente e que regule as súas relacións mediante a eventual subscrición de convenios específicos.

Por isto, acordan subscribir este convenio marco de colaboración, de acordo coas seguintes

CLÁUSULAS

**Primeira**

O obxecto deste convenio consiste en regular a colaboración entre a Universidade de Vigo e      .

**Segunda**

O propósito deste convenio é realizar actividades e proxectos en forma conxunta en todo tipo de asuntos de interese para as institucións que representan, entre as cales, en forma enunciativa pero non limita­da, se mencionan as seguintes:

1. Desenvolvemento de proxectos de investigación.
2. Organización e realización de todo tipo de actividades académicas, tales como cursos, conferencias, simposios ou seminarios.
3. Apoio a investigadores/as e a estudantes.
4. Intercambio de publicacións, traballos de investigación e de calquera tipo de materiais académicos interesantes.
5. Intercambio e colaboración en todo tipo de proxectos culturais de interese común.
6. Promoción da igualdade de oportunidades entre mulleres e homes en todos os ámbitos da sociedade.
7. Mobilidade de estudantes e de persoal docente.
8. Cantas outras se consideren de interese mutuo, dentro das dispoñibilidades das partes e segundo a legalidade establecida na normativa de contratación do sector público.

**Terceira**

Cada unha das partes comprométese a non difundir, baixo ningún aspecto, as informacións científicas ou técnicas no desenvolvemento dos proxectos de investigación que se leven a cabo.

Os datos e os informes obtidos durante a realización dos proxectos conxuntos, así como os resultados finais, terán carácter confidencial. Cando unha das partes desexe utilizar os resultados parciais ou finais, en parte ou na súa totalidade, para publicalos como artigo, conferencia etc., deberá solicitar a conformidade da outra parte por escrito, mediante unha carta certificada dirixida á persoa res­ponsable do seguimento do proxecto.

Calquera que sexa o modo de difusión, respectarase sempre a mención da autoría do traballo. No caso de patentes, esta figurará na calidade de inventores/as. En calquera caso, farase sempre referencia especial a este convenio.

**Cuarta**

Constituirase unha comisión mixta, con representantes designados polos órganos reitores de ambas as partes en réxime de paridade. A citada comisión será o órgano de planificación, seguimento e avaliación das accións derivadas deste convenio marco e entenderá e resolverá todas as cuestións relacionadas con el e cos convenios específicos. A comisión mixta reunirase sempre que o solicite unha das partes e, polo menos, unha vez ao ano, enviaralles informes e propostas aos órganos reitores de ambas as partes.

**Quinta**

Este convenio marco non supón ningún gasto para ningunha das partes asinantes, polo que non precisa unha consignación orzamenta­ria.

**Sexta**

Cada un dos programas concretos de colaboración entre ambas as partes requirirá a elaboración dun convenio específico no que se determinará:

1. Definición do obxecto que se persegue.
2. Descrición do programa de traballo, con indicación das súas distintas fases e do correspondente horario.
3. Formulación e aprobación do orzamento total asignando, de ser o caso, a conseguinte partida orzamentaria.
4. Relación das persoas que nel interveñen.
5. No caso de investigacións conxuntas estableceranse as bases de entendemento para a publicación de resultados, recoñecemento de créditos a investigadores/as, así como a forma de rexistro e participación no relativo a dereitos da propiedade industrial e intelectual.
6. Calquera outro aspecto considerado relevante.

**Sétima**

Este convenio entrará en vigor a partir da data da súa sinatura e terá unha duración de catro anos.

Non obstante, antes de rematar o prazo previsto, se as circunstancias o fan aconsellable, as partes por unanimidade poderán acordar a súa prórroga polo período estritamente necesario e sempre dentro do límite máximo de ata catro anos adicional establecido na Lei 40/2015, do 1 de outubro, de réxime xurídico do sector público.

**Oitava**

Son causas de resolución:

1. O transcurso do prazo de vixencia do convenio sen acordarse a súa prórroga.
2. O transcurso do prazo máximo da súa vixencia incluído o período de prórroga establecido nel.
3. O acordo unánime dos/as asinantes.
4. O incumprimento das obrigas e dos compromisos asumidos por parte dalgún dos/as asinantes.
5. Por decisión xudicial declaratoria da nulidade do convenio.
6. Por calquera das causas recollidas na normativa da universidade sobre o contido do convenio.

**Novena**

No caso de que calquera das partes decida denunciar este conve­nio, deberá anunciarllo á outra con, polo menos, tres meses de antelación. As partes conveñen que, non obstante o anterior, os proxectos específicos e as acti­vidades que, de ser o caso, se estivesen desenvolvendo no momento de decla­rarse a terminación deste convenio, continuarán desenvolvéndose ata a súa total conclusión baixo as bases que orixinariamente se acordaron.

**Décima**

O incumprimento de calquera das obrigas contraídas por este convenio por unha das partes facultará a outra para rescindilo. Polo tanto, quedarán automati­camente anulados todos os dereitos correspondentes sobre o obxecto do programa realizado.

**Décimo primeira**

As partes poderán modificar este documento en calque­ra momento de mutuo acordo.

**Décimo segunda**

Os acordos reflectidos neste convenio, e nos específicos que se asinen, terán sempre carácter administrativo e non se derivarán de­les, en ningún dos casos, dereitos ou obrigas de carácter laboral.

**Décimo terceira**

Cláusula de protección de datos persoais

(ESCOLLER ENTRE A OPCIÓN A, B OU C; DEBE QUEDAR NO CONVENIO UNHA SOA OPCIÓN)

OPCIÓN A. CLÁUSULA PARA CONVENIOS NO ESPAZO ECONÓMICO EUROPEO (Es­paña, resto da Unión Europea, Liechtenstein, Islandia e Noruega)

As partes manifestan e comprométense a darlles aos datos de carácter persoal, que sexan obxecto de trata­mento como consecuencia do desen­vol­vemento do presente convenio, un uso adecuado no marco do disposto pola normativa euro­pea en materia de protección de datos de carácter persoal integrado polo Regu­lamento (UE) 2016/679 do Parlamento Europeo e do Consello, do 27 de abril de 2016 (RXPD), e as normas de desen­volvemento que a cada parte lle resulte aplicables.

Dado que o presente documento constitúe un acordo xeral de colaboración que non prevé actua­cións con­cretas directamente esixibles entre as partes, nos con­venios que se formalicen para o seu de­senvolvemento con­terase a oportuna cláu­sula en materia de protección de datos (e, de ser o caso, xun­tarase a documenta­ción adicional precisa) que atenda ao grao de implicación das partes respecto dos tratamentos de datos derivados do cumprimento e execución das prestacións.

Sen prexuízo do anterior, os datos persoais que figuran neste convenio relativos ás persoas asinantes serán e/ou poderán ser obxecto das actuacións derivadas da aplicación e cumprimento da nor­ma­ti­va de trans­pa­rencia e acceso á información pública aplicable á Univer­si­da­de de Vigo e, de ser o caso, á outra par­te.

OPCIÓN B. CLÁUSULA PARA CONVENIOS CON PAÍSES QUE CONTEN CON DE­CLA­RA­CIÓN DE ADECUACIÓN DA COMISIÓN EUROPEA[[1]](#footnote-1)

As partes manifestan e comprométense a darlles aos datos de carácter persoal, que sexan obxecto de trata­mento como consecuencia do desen­vol­vemento do presente convenio, un uso adecuado no marco do disposto pola normativa nesta materia que a cada parte lle resulte aplicable.

1. No caso da Universidade de Vigo, será o Regulamento (UE) 2016/679 do Parlamento Euro­peo e do Consello, do 27 de abril de 2016 (RXPD), a Lei orgánica 3/2018, do 5 de decembro, de protección de datos persoais e garantía dos dereitos dixitais (LOPDGDD) e demais normas de desenvolvemento.
2. No caso de      , e considerando que pertence a      , que conta cunha declaración de adecuación da Comisión Europea adoptada conforme o establecido no artigo 45 do RXPD (Decisión      ), o marco normativo aplicable virá determinado por      .

Dado que o presente documento constitúe un acordo xeral de colaboración que non prevé actua­cións con­cretas directamente esixibles entre as partes, nos con­venios que se formalicen para o seu de­senvolvemento con­terase a oportuna cláu­sula en materia de protección de datos (e, de ser o caso, xun­tarase a documenta­ción adicional precisa) que atenda ao grao de implicación das partes respecto dos tratamentos de datos derivados do cumprimento e execución das prestacións.

Sen prexuízo do anterior, os datos persoais que figuran neste convenio relativos ás persoas asinantes serán e/ou poderán ser obxecto das actuacións derivadas da aplicación e cumprimento da nor­ma­ti­va de trans­pa­rencia e acceso á información pública aplicable á Univer­si­da­de de Vigo e, de ser o caso, á outra par­te.

OPCIÓN C. CLÁUSULA PARA CONVENIOS CON TERCEIROS PAÍSES DISTINTOS DOS ANTERIORES

As partes manifestan e comprométense a darlles aos datos de carácter persoal, que sexan obxecto de trata­mento como consecuencia do desen­vol­vemento do presente convenio, un uso adecuado no marco do disposto pola normativa nesta materia que a cada parte lle resulte aplicable.

1. No caso da Universidade de Vigo, será o Regulamento (UE) 2016/679 do Parlamento Euro­peo e do Consello, do 27 de abril de 2016 (RXPD), a Lei orgánica 3/2018, do 5 de decembro, de protección de datos persoais e garantía dos dereitos dixitais (LOPDGDD), e demais normas de desenvolvemento.
2. No caso de      , o marco normativo aplicable virá determinado por      .

Dado que o presente documento constitúe un acordo xeral de colaboración que non prevé actua­cións con­cretas directamente esixibles entre as partes, nos con­venios que se formalicen para o seu de­senvolvemento con­terase a oportuna cláu­sula en materia de protección de datos (e, de ser o caso, xun­tarase a documenta­ción adicional precisa): 1.º) que atenda ao grao de implicación das partes respecto dos trata­mentos de datos derivados do cumprimento e execución das prestacións, e 2.º) que teña en conta especialmente que       pertence a un país que a día de hoxe non conta cunha declaración de adecuación da Comisión Euro­pea adop­tada conson­te o prescrito no artigo 45 do RXPD.

En consecuencia, se para a correcta execución deses convenios de desenvolvemento fose preciso realizar algún tipo de transferencia internacional de datos persoais dos que a Uni­ver­si­dade de Vigo é responsable do tratamento, esta só se poderá levar a cabo se se ofrecen garantías adecuadas conforme o previsto nos artigos 46 e seguintes do RXPD.

Sen prexuízo do anterior, os datos persoais das persoas que asinan este convenio serán e/ou poderán ser obxecto das actuacións derivadas da aplicación e cumprimento da nor­ma­ti­va de trans­pa­rencia e ac­ceso á información pública aplicable, de ser o caso, a cada parte.

|  |  |
| --- | --- |
| O reitor da Universidade de Vigo |  |

1. Os países e os territorios declarados adecuados pola Comisión Europea en marzo de 2023 son os seguintes: Suíza, Canadá, Arxentina, Guernsey, Illa de Man, Jersey, Illas Feroe, Andorra, Israel, Uruguai, Nova Zelandia, Reino Unido e República de Corea. Debe indicarse tamén a decisión concreta que declara o nivel de adecuación (pódese consultar na Instrución conxunta 5/2019 ou na páxina da AEPD). [↑](#footnote-ref-1)